b'\n_START_ARTICLE_\nRadiestezija\n_START_PARAGRAPH_\nRadiestezija (iz radiation, \xc5\xbear\xc4\x8denje in gr\xc5\xa1ke besede aisthesis, ob\xc4\x8dutenje) je zmo\xc5\xbenost zaznavanja \xc2\xbbsevanja\xc2\xab\xc2\xa0\xc5\xbeivih organizmov, mrtvih organizmov in predmetov ter mineralov. Spada v podro\xc4\x8dje paranormalnih ali parapsiholo\xc5\xa1kih pojavov pri dolo\xc4\x8denem \xc5\xa1tevilu ljudi. Pojav je bil znan \xc5\xbee pri najstarej\xc5\xa1ih ljudstvih, Perzije, Egipta, Indije, Kitajske, Gr\xc4\x8dije, vse do dana\xc5\xa1njih dni. Tudi v Evropi so \xc5\xbeivela ljudstva, ki so bila poleg Grkov dobra v tej dejavnosti, znani sta zlasti Etru\xc5\xa1\xc4\x8dani in Kelti. Sedanji termin se je pri\xc4\x8del uporabljati v Evropi po letu 1930. Francoski opat Mermet je leta 1920 pri\xc4\x8del po francoskih bolni\xc5\xa1nicah diagnosticirati bolnike s pomo\xc4\x8djo nihala in svoja dognanja zapisal v knjigo Principi in praksa radiestezije (Principles and Practice of Radiesthesia)._NEWLINE_Radiestezija obsega meritev zemeljskih pasov, podvodnih sevanj in ve\xc4\x8d. Najbolj znani sta dve vrsti zemeljskih sevanj, Hartmann sevanje in Curry sevanje ter podvodni tokovi. Ta sevanje potekajo po celotni zemeljski obli in sestavljajo mre\xc5\xbeo. S pomo\xc4\x8djo te mre\xc5\xbee se \xc5\xbeivali kot so ptice, ma\xc4\x8dki, mravlje ipd orientirajo v svetu in vedno hitro najdejo pot domov ali pot do \xc5\xbeelene destinacije.\n_START_SECTION_\nRazvoj radiestezije na Slovenskem\n_START_PARAGRAPH_\nObstajajo pisani viri o zgodnjem obstoju radiestezije na Slovenskem s poimenovanjem bajali\xc4\x8darstvo. Uporabljali so ga iskalci vode, rud, zakladov itd. Opise bajali\xc4\x8darstva je dal \xc5\xbee Janez Vajkard Valvasor v svojem velikem knji\xc5\xbeevnem delu Slava vojvodine Kranjske. V dvajsetem stoletju so se na Slovenskem resno ukvarjali z radiestezijo elektro in\xc5\xbeenir Ge\xc4\x8d, Pavel Matej Rak, Stane Andrej Oblak, kateri so napisali tudi svoje u\xc4\x8dbenike za to dejavnost.'